**ZMLUVA O  DIELO č. 5/2019**

**uzavretá podľa § 536 a násl. Zákona č. 513/1991 Zb. Obchodného zákonníka**

(ďalej len „Zmluva“)

1. **ZMLUVNÉ STRANY**

Objednávateľ: Mesto Handlová

Sídlo: Námestie baníkov 7, 972 51 Handlová

 Zastúpené: Mgr. Silvia Grúberová, primátorka mesta

 Bankové spojenie: Slovenská sporiteľňa, a. s.

 IBAN: SK8409000000000372664246

 IČO: 318094

 DIČ: SK2021162660

(ďalej len „Objednávateľ“)

Zhotoviteľ: *(vyplní uchádzač)*

Sídlo: *(vyplní uchádzač)*

 Zastúpené: *(vyplní uchádzač)*

 Bankové spojenie: *(vyplní uchádzač)*

 Číslo účtu: *(vyplní uchádzač)*

 IČO: *(vyplní uchádzač)*

 DIČ: *(vyplní uchádzač)*

 IČ DPH: *(vyplní uchádzač)*

 zapísaný v Obchodnom registri Okresného súdu *(vyplní uchádzač)* oddiel *(vyplní uchádzač)* vložka *(vyplní uchádzač)*/vedený v OÚ, Odbor živnostenského podnikania, živnostenský úrad *(vyplní uchádzač)*, č. *(vyplní uchádzač)*

(ďalej len „Zhotoviteľ“)

(Objednávateľ a Zhotoviteľ spolu ďalej aj ako „Zmluvné strany“)

**II. FORMA VEREJNÉHO OBSTARÁVANIA**

2.1. Objednávateľ podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, ustanovenia § 7 ods. 1, písm. d) je verejným obstarávateľom.

2.2. V súlade s pravidlami a postupmi verejného obstarávania a v súlade s podmienkami získania zákazky, verejné obstarávanie vyhlásené postupom podľa § 117 č. 343/2015 Z. z. o verejnom obstarávaní (ďalej len „súťaž“) a o zmene a doplnení niektorých zákonov v znení neskorších predpisov (ďalej len „zákon“) zverejnením výzvy na predkladanie ponúk v  profile verejného obstarávateľa na stránke www.handlova.sk zo dňa 19.08.2021.

**III. OBSAH ZMLUVY**

3.1. Zhotoviteľ sa zaväzuje, že za podmienok dojednaných v tejto Zmluve dodá Objednávateľovi 6 ks nových kamier I. akosti , s príslušenstvom, zabezpečí montáž, sprevádzkovanie, zaškolenie Objednávateľa na užívanie kamerového systému, zhotovenie projektovej dokumentácie ku kamerovému systému a revízia kamerového systému, údržbu a pozáručný servis dodaného kamerového systému a zabezpečí nerušený chod kamerového systému v zmysle ustanovení tejto Zmluvy a v zmysle výzvy na predkladanie ponúk: ,,Nákup kamerového systému pre Mestskú políciu Handlová“ (ďalej len „Dielo“).

3.2.Pod montážou a sprevádzkovaním kamerového systému sa rozumie na účely tejto Zmluvy :

zabudovanie kamerového systému s príslušenstvom na miesto určené Objednávateľom,

sfunkčnenie kamerového systému, prepojenie napájacími a sieťovými káblami v súlade s prílohou tejto Zmluvy, príslušnými právnymi predpismi a technickými normami a podľa pokynov Objednávateľa tak, aby bol zabezpečený účel kamerového systému, ktorým je monitorovanie priestorov určených Objednávateľom,

preškolenie pracovníkov Mestskej polície a osoby obsluhujúce kamerový systém v rozsahu spustenia, vypnutia kamerového systému, nastavenia kvality obrazového záznamu, zahájením záznamu, výmazom záznamu, zálohovaním obrazového záznamu a inými vlastnosťami kamerového systému, nevyhnutnými na jeho užívanie.

3.3 Pod údržbou a servisom kamerového systému sa rozumie pre účely tejto Zmluvy:

údržba a servis softvéru, hardvéru, serveru, nainštalovaných kamier, ovládania kamier, pripojenia kamier, funkčnosti, ovládacích prvkov a úložiska záznamov,

bezplatný záručný servis v trvaní 24 mesiacov odo dňa sprevádzkovania kamerového systému prostredníctvom technika prístupného 24 hodín denne, 7 dní v týždni, mailom alebo telefónom,

pozáručný servis v trvaní 24 mesiacov odo dňa uplynutia riadnej záručnej doby, prostredníctvom technika prístupného 24 hodín denne, 7 dní v týždni, mailom alebo telefónom,

zabezpečenie odstránenia poruchy a zabezpečenie funkčnosti kamerového systému do 5 hodín od nahlásenia poruchy, s nástupom na odstránenie poruchy do 24 hodín od oznámenia poruchy,

počas odstraňovania poruchy kamerového systému bezodplatné zabezpečenie monitorovania určeného objektu (najmä, nie len zapožičaným náhradným komponentom, kamerou).

3.4. Zhotoviteľ sa zaväzuje, že dielo špecifikované v bode 3.1. tejto Zmluvy dodá Objednávateľovi riadne a včas, v zmysle ustanovení tejto Zmluvy, spôsobilé na určený účel užívania, s dodržaním všetkých platných noriem STN, ON, T.

3.5. Zhotoviteľ sa zaväzuje ako súčasť Diela Objednávateľovi odovzdať platný certifikát preukazujúci zhodu výrobku, vydaný autorizovanými osobami alebo notifikovanými osobami Európskymi spoločenstvami, ktoré majú oprávnenie na posudzovanie zhody výrobkov.

**IV. ČAS A SPÔSOB PLNENIA ZMLUVY**

4.1. Zhotoviteľ sa zaväzuje Objednávateľovi dielo odovzdať najneskôr do 30 dní odo dňa nadobudnutia účinnosti Zmluvy.

4.2. Dielo bude odovzdané formou písomného Protokolu o odovzdaní a prevzatí diela, podpísaného Objednávateľom aj Zhotoviteľom.

4.3. Objednávateľ je povinný dielo prevziať len v prípade ak je vykonané riadne a včas v zmysle ustanovení tejto Zmluvy.

4.4. Zhotoviteľ sa zaväzuje dielo vykonať a odovzdať na mieste určenom Objednávateľom a to na určených miestach Mesta Handlová.

4.5. Zhotoviteľ poskytuje Objednávateľovi záruku na dielo v trvaní 24 mesiacov odo dňa odovzdania diela. Servis počas záručnej doby sa Zhotoviteľ zaväzuje poskytovať Objednávateľovi bezplatne. Pozáručný servis bude Zhotoviteľ poskytovať Objednávateľovi za odplatu.

**V. PODMIENKY DODÁVKY**

5.1. Za Objednávateľa preberie predmet plnenia náčelník Mestskej polície Handlová, Bc. Marcel Jánošík.

**VI. CENA PREDMETU PLNENIA ZMLUVY**

6.1. Cena diela je dohodnutá za kompletnú dodávku predmetu Zmluvy v znení zák. NR SR č. 18/1966 Z. z. o cenách v znení neskorších platných predpisov.

 Cena bez DPH: *(vyplní uchádzač)* eur (suma slovom: *(vyplní uchádzač)* eur),

 DPH: *(vyplní uchádzač)* eur (suma slovom: *(vyplní uchádzač)* eur),

 Cena celkom: *(vyplní uchádzač)*. eur (suma slovom: *(vyplní uchádzač)* eur).

6.2. Súčasťou ceny uvedenej v bode 6.1 je:

1. obstaranie a dodanie 6 ks kamier s príslušenstvom, vrátane licencie, video managmentu, softwaru, update softwaru, káblov a pevného disku s kapacitou 7 dní nepretržitého záznamu v najvyššej kvalite,
2. doprava tovaru na miesto určenia,
3. montáž, vrátane potrebného montážneho materiálu,
4. sprevádzkovanie tak, aby bolo Dielo spôsobilé slúžiť na obvyklý účel a sfunkčnenie Diela vrátane jeho nadstavenia, inštalácie a prepojenia napájacími a sieťovými káblami,
5. zaškolenie na užívanie Diela.

**VII. PLATOBNÉ PODMIENKY**

7.1. Cenu za dodanie diela podľa bodu 6.1 a 6.2. sa Objednávateľ zaväzuje Zhotoviteľovi uhradiť na základe vystavenej faktúry po riadnom a včasnom odovzdaní diela v zmysle čl. IV a V tejto Zmluvy. Dohodnutá lehota splatnosti faktúry je 30 dní odo dňa jej doručenia.

7.2. Odplatu za pozáručný servis v zmysle ust. bodu 6.3. sa zaväzuje Objednávateľ uhradiť Zhotoviteľovi na základe vystavenej faktúry zodpovedajúcej rozsahu poskytnutých hodín servisu, potvrdenú Objednávateľom.

7.3. Faktúra musí obsahovať všetky náležitosti predpísané osobitným zákonom. V prípade, že faktúra

nebude obsahovať niektorú z povinných náležitosti faktúry, Objednávateľa je oprávnený faktúru vrátiť na doplnenie.

7.4. Dielo sa považuje podľa tejto Zmluvy za vykonané riadne a včas ak bolo Zhotoviteľom odovzdané Objednávateľovi bez akýchkoľvek vád a nedorobkov s úspešným vykonaním skúšky a bolo Objednávateľom prevzaté od Zhotoviteľa na základe písomného preberacieho protokolu, ktorý je podpísaný oboma Zmluvnými stranami (ďalej len „Preberací protokol“). Preberací protokol bude obsahovať označenie všetkých čiastkových vykonaní Diela podľa tejto Zmluvy.

**VIII. PRÁVA A POVINNOSTI ZMLUVNÝCH STRÁN**

8.1. Objednávateľ sa zaväzuje vytvoriť Zhotoviteľovi primerané pracovné podmienky pre riadne a včasné vykonanie diela.

8.2. Za dozor Objednávateľa na operatívne riešenie problémov spojených s plnením predmetu Zmluvy, zápismi v montážnom denníku je poverený Bc. Marcel Jánošík. Zhotoviteľ je povinný zhotoviť Dielo osobne, na vlastné náklady a vlastné nebezpečenstvo, za podmienok tejto Zmluvy. Objednávateľ je oprávnený kontrolovať vykonávanie diela. Zhotoviteľ je povinný včas Objednávateľa pozvať na vykonanie kontroly. Ak Objednávateľ zistí, že Zhotoviteľ vykonáva Dielo v rozpore so svojimi povinnosťami, je Objednávateľ oprávnený dožadovať sa toho, aby Zhotoviteľ odstránil vady vzniknuté vadným vykonávaním a Dielo vykonával riadnym spôsobom. Ak tak Zhotoviteľ Diela neurobí ani v dvojdňovej lehote mu na to poskytnutej a postup Zhotoviteľa by viedol nepochybne k podstatnému porušeniu Zmluvy, je Objednávateľ oprávnený odstúpiť od Zmluvy.

8.3. Zhotoviteľ je pre oblasť BOZP a PO povinný zabezpečiť dodržanie zákona, zásad bezpečnej práce v súlade s ustanoveniami Zákonníka práce a od neho sa odvíjajúcich predpisov. Zároveň zabezpečí preškolenie a výkon práce podľa ich druhu a charakteru tak, aby zodpovedali príslušným normám a predpisom. Vybaví svojich pracovníkov príslušnými OOPP a zabezpečí ich používanie.

8.4. Počas realizácie diela je Zhotoviteľ povinný postupovať tak, aby nedošlo k poškodeniu majetku Objednávateľa a tretích osôb a nedošlo k ohrozeniu zdravia a života osôb. V prípade škody spôsobenej činnosťou Zhotoviteľa sa túto Zhotoviteľ zaväzuje uhradiť Objednávateľovi najneskôr do 15 dní odo dňa výzvy na plnenie zo strany Objednávateľa.

8.5. Zhotoviteľ je povinný viesť montážny denník počas plnenia predmetu Zmluvy. Objednávateľ bude prostredníctvom poverenej osoby sledovať priebeh prác a po predložení Zhotoviteľom potvrdí podpisom do denníka stanovisko Objednávateľa.

8.6. Zhotoviteľ zodpovedá za všetky spôsobené škody z vlastnej viny a z viny subdodávateľov, ktoré vznikli Objednávateľovi a tretím osobám v súvislosti s vykonaním prác podľa tejto Zmluvy.

8.7. Zhotoviteľ sa zaväzuje a je zodpovedný za to, že systém je po technickej stránke inštalovaný a nastavený tak, že nie je porušený zákon o ochrane osobných údajov. Zhotoviteľ bol oboznámený so Smernicou mestskej polície mesta Handlová o používaní kamerového monitorovacieho systému.

8.8. Zhotoviteľ je povinný pri odovzdaní diela zaškoliť pracovníkov Mestskej polície v Handlovej a osoby obsluhujúce kamerový systém. Zhotoviteľ sa zaväzuje, najmä oboznámiť pracovníkov MsP Handlová so zapnutím, vypnutím Kamerového systému, nastavením kvality obrazového záznamu, zahájením záznamu, výmazom záznamu, zálohovaním obrazového záznamu a inými vlastnosťami Kamerového systému, nevyhnutnými na jeho užívanie.

**IX. ZMLUVNÉ POKUTY**

9.1. Zhotoviteľ zodpovedá za to, že predmet Zmluvy je zhotovený podľa tejto Zmluvy a že po stanovenú dobu bude mať vlastnosti dojednané v Zmluve.

9.2. V prípade omeškania v plnení záväzkov tejto Zmluvy sú strany povinné zaplatiť sankcie:

1. za každý deň omeškania s dodaním predmetu diela zaplatí Zhotoviteľ zmluvnú pokutu vo výške 0,05 % z ceny dodávky predmetu diela, ktorá bude odpočítaná z  faktúry,
2. za vadné plnenie zaplatí Zhotoviteľ zmluvnú pokutu vo výške 0,5 % z ceny reklamovanej dodávky diela,
3. Objednávateľ zaplatí zmluvnú pokutu za omeškanie s úhradou faktúry 0,05 % z fakturovanej čiastky za každý deň omeškania.

9.3. Zaplatením zmluvnej pokuty nie je dotknuté právo na náhradu škody.

9.4 Za omeškanie s odstraňovaním vád v dohodnutej lehote podľa bodu 3.3 zaplatí zhotoviteľ zmluvnú pokutu 50 eur/deň.

**X. ZÁRUČNÁ DOBA – ZODPOVEDNOSŤ ZA VADY**

10.1. Zhotoviteľ zodpovedá za to, že predmet tejto Zmluvy bude dodaný podľa podmienok tejto Zmluvy a že počas záručnej doby v trvaní 24 mesiacov bude mať vlastnosti dohodnuté v tejto Zmluve.

10.2. Zhotoviteľ zodpovedá za vady, ktoré má predmet v čase jeho odovzdania Objednávateľovi. Za vady, ktoré sa prejavili po prebratí diela zodpovedá iba vtedy, ak boli spôsobené porušením jeho povinností.

10.3. Vadou diela sa rozumie odchýlka v kvalite, rozsahu a parametroch stanovených touto Zmluvou, technickými normami a požiadavkami Objednávateľa.

10.4. Zmluvné strany sa dohodli na záručnej dobe 2 roky na predmet plnenia podľa bodu 3.1, ktorá začína plynúť odo dňa odovzdania a prevzatia predmetu Zmluvy Objednávateľom. V prípade, že výrobca stanoví dlhšiu záručnú dobu ako 2 roky, platí táto dlhšia lehota aj pre Objednávateľa.

10.5. Zmluvné strany sa dohodli, že v prípade výskytu nedostatkov diela počas záručnej doby má Objednávateľ právo požadovať a zhotoviteľ povinnosť vady bezplatne odstrániť. Zhotoviteľ je povinný Objednávateľovi uhradiť všetky prípadné škody zavinené vadou diela.

10.6. Zhotoviteľ sa zaväzuje v rámci záručného servisu v prípade opravy kamery alebo príslušenstva mimo pracoviska, poskytnúť Objednávateľovi parametrami porovnateľnú náhradnú kameru alebo príslušenstvo.

10.7. Zhotoviteľ sa zaväzuje v rámci pozáručného servisu v prípade opravy kamery alebo príslušenstva mimo pracoviska poskytnúť Objednávateľovi parametrami porovnateľnú náhradnú kameru alebo príslušenstvo.

10.8. Objednávateľ nie je povinný prevziať Dielo, ak nebolo vykonané riadne, resp. vykazuje vady a nedorobky a ktorého skúška nebola úspešná. Dielo sa považuje za riadne vykonané, ak bolo zrealizované bez vád a nedorobkov, úspešne odskúšané a spĺňa vlastnosti stanovené všeobecne záväznými právnymi predpismi, touto Zmluvou, prílohou Zmluvy, STN a inými normami, ktoré môžu byť k Dielu uplatnené a spĺňa pokyny Objednávateľa.

**XI. ODSTÚPENIE OD ZMLUVY**

11.1. Objednávateľ je oprávnený písomne odstúpiť od tejto Zmluvy podľa ust. § 344 a nasl. Obchodného zákonníka v prípade, ak je Zhotoviteľ v omeškaní s plnením akejkoľvek povinnosti vyplývajúcej mu z tejto Zmluvy viac ako 10 dní po doručení písomnej výzvy Objednávateľa na riadne plnenie zmluvných povinností na adresu Zhotoviteľa uvedenú v záhlaví tejto Zmluvy.

11.2 Písomné odstúpenie od Zmluvy nadobúda účinnosť dňom jeho doručenia. Odstúpením od tejto Zmluvy nie sú dotknuté ustanovenia tejto Zmluvy o náhrade škody, voľbe práva, voľbe právnych predpisov, riešení sporov medzi Zmluvnými stranami, ani iné ustanovenia, z ktorých obsahu alebo povahy vyplýva, že majú trvať aj po ukončení Zmluvy, najmä nie sankcie vyplývajúce z ustanovení tejto Zmluvy.

11.3 Odstúpením od Zmluvy nie je dotknutý nárok žiadnej zo Zmluvných strán na náhradu škody v celom rozsahu.

**XII. ZÁVEREČNÉ USTANOVENIA**

12.1. Právne vzťahy neupravené touto Zmluvou sa riadia príslušnými ustanoveniami Obchodného zákonníka.

12.2. Túto Zmluvu možno meniť a dopĺňať len formou písomných dodatkov, podpísaných oboma Zmluvnými stranami.

12.3. Táto Zmluva sa vyhotovuje v 5 rovnopisoch, pričom Objednávateľ obdrží 3 a Zhotoviteľ 2 rovnopisy.

12.4. Zmluva nadobúda platnosť po jej podpise oprávnenými zástupcami oboch Zmluvných strán a účinnosť Zmluvy nadobúda dňom nasledujúcim po dni jej zverejnenia na webovej stránke Objednávateľa.

Za Objednávateľa: Za Zhotoviteľa:

V Handlovej, dňa ................... 2021 V ....................., dňa ..................2021

........................................... ...................................................

Mesto Handlová *(vyplní uchádzač)*

Mgr. Silvia Grúberová

primátorka mesta Handlová